Държавен вестник, бр. 101, 2023 г., стр. 29

БРОЙ  101	
Д Ъ Р Ж А В Е Н  В Е С Т Н И К 	
СТР.  29  
с пътен знак Д9, на мястото, от което се пре-
кратява действието на специалните правила 
за движение в тунел.
Чл. 119. (1) Пътен знак Д11 „Начало на 
населено място“ се използва за сигнализи-
ране на мястото, от което започват да важат 
правилата за движение в населено място, и 
се поставя непосредствено преди застроената 
със сгради територия. 
(2) Ако пътният знак Д11 се намира на 
републикански път, наименованието на на-
селеното място задължително се повтаря 
с латински букви, а когато е на общински 
път – при необходимост.
(3) Когато за територията на населеното 
място е необходимо да се въведе допустима 
максимална скорост на движение, различна 
от определената по чл. 21, ал. 1 от ЗДвП, се 
поставя и пътен знак В26.
Чл. 120. (1) Пътен знак Д12 „Край на насе-
леното място“ се използва за сигнализиране 
на мястото, от което престават да важат 
правилата за движение в населено място, и 
се поставя непосредствено след застроената 
със сгради територия.
(2) За сигнализиране на населени места 
с население, по-малко от 500 жители, се до-
пуска пътен знак Д12 да се поставя само от 
лявата страна на пътя, на обратната страна 
на пътен знак Д11.
(3) Пътен знак Д12 може да се поставя 
заедно с пътен знак Ж10, с който се указват 
наименованието на следващото населено място 
и разстоянието до него.
(4) Наименованието на населеното място 
в пътния знак Д12 задължително се повтаря 
с латински букви, ако то е повторено и на 
пътния знак Д11, обозначаващ началото на 
същото населено място.
Чл. 121. Когато населеното място се състои 
от няколко отделни части (квартали, зони и 
др.), разположени по протежение на пътя на 
разстояния, по-големи от 1 km една от друга, 
всяка негова част се сигнализира поотделно 
с пътни знаци Д11 и Д12, в които отгоре се 
изписва наименованието на населеното мяс-
то, а под него – наименованието на квартала 
или зоната. Наименованието на квартала или 
зоната не се повтаря с латински букви.
Чл. 122. (1) С пътни знаци Д13 „Начало 
на зоната на действие на изобразения пътен 
знак“ и Д14 „Край на зоната на действие на 
изобразения пътен знак“ се сигнализират 
съответно входовете и изходите на зоната, 
на чиято територия е валидно действието на 
изобразения пътен знак за въвеждане на спе-
циална забрана, задължение или предписание.
(2) С пътни знаци Д13 и Д14, в които е 
изобразен пътен знак Д20, се сигнализират 
съответно начало и край на райони, пътища 
или части от пътища в населени места, опре-
делени от собственика или администрацията, 
управляваща пътя, за зони за платено пар-
киране в определени часове на денонощието, 
съгласно чл. 99 от ЗДвП.
(3) В долната част на пътни знаци Д13 и 
Д14 или с допълнителна табела могат да се 
дават допълнителни указания за конкретни 
участници в движението, за време на действие 
на изобразения пътен знак и др.
(4) Пътният знак за край на въведената зона, 
изобразен върху пътен знак Д14, е черно-бял 
и се зачертава с три черни линии. 
Чл. 123. С пътни знаци Д15 „Начало на 
жилищна зона“ и Д16 „Край на жилищна 
зона“ се сигнализират съответно входовете 
и изходите на специално устроена зона в 
населено място, чиито специални правила за 
движение са определени в глава втора, раздел 
XIV от ЗДвП.
Чл. 124. (1) Пътен знак Д17 „Пешеходна 
пътека“ се използва за сигнализиране на пе-
шеходна пътека тип „Зебра“.
(2) Пътният знак Д17 задължително се 
повтаря от лявата страна на платното за дви-
жение, а при липса на видимост на знака – и 
над платното за движение.
Чл. 125. С пътен знак Д18 „Болница“ се 
сигнализира намираща се в близост до пътя 
болница или друго лечебно заведение за оказ-
ване на болнична помощ. Водачите са длъжни 
да предприемат мерки за ограничаване на 
шума от пътните превозни средства.
Чл. 126. (1) Пътни знаци Д19 „Паркинг“ 
и Д20 „Платен паркинг“ се използват за 
сигнализиране на място, предназначено за 
паркиране на пътни превозни средства без 
или срещу заплащане на такса за престой.
(2) Пътни знаци Д19 и Д20 могат да се 
използват и за предварително сигнализиране 
на посоката и разстоянието до паркинга. Те 
се поставят:
1. на разстояние 200 m – извън границите 
на населени места, както и на отклонението 
за паркинга;
2. съобразно конкретните пътни усло-
вия – в населените места. 
(3) В долната част на пътни знаци Д19 и 
Д20 или с допълнителни табели могат да се 
указват:
1. времето на действие на пътния знак;
2. ограничението във времетраенето на 
паркирането;
3. посоката и разстоянието до паркинга;
4. видът на пътните превозни средства, за 
които паркингът е предназначен;
5. начинът на паркиране;
6. място за паркиране на пътни превозни 
средства, обслужващи хора с увреждания, 
сигнализирано с пътен знак Д21; 
7. начинът на плащане.
Чл. 127. Пътен знак Д21 „Място за парки-
ране на пътни превозни средства, обслужващи 
хора с увреждания“ се използва за сигна-